Tekniske forskrifter i De Forenede Nationers Økonomiske Kommission for Europas regulativ nr. 91, der er omhandlet i artikel 3 og bilag IV, punkt 2, i Kommissionens direktiv 97/30/EF (1) om tilpasning til den tekniske udvikling af Rådets direktiv 76/758/EØF om markeringslygter, positionslygter fortil, baglygter, stoplygter, kørelyslygter og sidemarkeringslygter på motordrevne køretøjer og på påhængskøretøjer dertil

2. DEFINITIONER

2.1. De definitioner i regulativ nr. 48 med ændringer, der gælder, når der indgives ansøgning om typegodkendelse, anvendes også for dette regulativ.

2.2. Ved »sidemarkeringslygte« forstås en lygte, der skal gøre opmærksom på køretøjets tilstedeværelse set fra siden.

2.3. Ved »type« i forbindelse med sidemarkeringslygter forstås sidemarkeringslygter, som ikke afviger med hensyn til væsentlige aspekter såsom:

2.3.1. fabriks- eller varemærke

2.3.2. karakteristika ved det optiske system (lysstyrkeniveau, lysfordelingsvinkler, type glødelampe osv.)

6. ALMINDELIGE FORSKRIFTER

6.1. Sidemarkeringslygter, der indgives med henblik på godkendelse, skal være i overensstemmelse med forskrifterne i regulativets punkt 7. og 8.

6.2. Sidemarkeringslygter skal være konstrueret og fremstillet således, at de ved normal brug og til trods for de rystelser, de derved kan blive udsat for, forbliver funktionssikre og bevarer de i dette regulativ påbudte kendetegn.

7. LYSSTYRKE

7.1. De to indgivne eksemplarer skal hver have en lysstyrke på:

>TABELPOSITION>

7.1.4. Er en lygte forsynet med mere end én lyskilde,

skal lygten opfylde kravene med hensyn til minimumslysstyrke, hvis en af lyskilderne svigter, og

maksimumslysstyrken må ikke overskrides, når alle lyskilderne er tændt.

7.2. Uden for referenceaksen og inden for de vinkelfelter, som er fastlagt i figurerne i bilag 1, må hver af de to sidemarkeringslygters lysstyrke:

7.2.1. i hver retning svarende til punkterne i den oversigt for lysfordeling, som er indeholdt i bilag 4, mindst være lig med produktet af det minimum, som er anført i punkt 7.1., og den procent, som oversigten angiver for den pågældende retning

7.2.2. i ingen retning, hvorfra sidemarkeringslygten kan iagttages, overskride det maksimum, som er anført i punkt 7.1.

7.2.3. skal forskrifterne i punkt 2.2 i bilag 4 om lokale styrkevariationer overholdes.

7.3. I bilag 4, hvortil der henvises i punkt 7.2.1, gives der nærmere oplysninger om de målemetoder, der skal anvendes.

8. LYSETS FARVE

8.1. Sidemarkeringslygternes lys skal være ravgult; den bageste sidemarkeringslygte kan dog være rød, hvis den er sammenbygget eller kombineret med eller indbygget i baglygten, den bagudrettede markeringslygte, tågebaglygten eller stoplygten, eller den er sammenbygget med eller har en del af sin lysemitterende flade fælles med den bagudvendende refleksanordning.

8.2. Lysets farve skal ligge inden for grænserne af de trikromatiske koordinater, som er foreskrevet for den pågældende farve i bilag 5 til dette regulativ.

9. AFPRØVNINGSBESTEMMELSER

9.1. Alle målinger udføres med farveløse målelamper, der hører til en til sidemarkeringslygter godkendt type, og som er således reguleret, at de frembringer den normale lysstrøm, som er foreskrevet for den pågældende type lamper, jf. punkt 9.2.

9.2. Alle målinger på lamper med lyskilder, der ikke kan udskiftes (glødelamper og andre) udføres ved henholdsvis 6,75 V, 13,5 V eller 28,0 V.

Hvis det drejer sig om lyskilder med særskilt strømforsyning, gælder de nævnte afprøvningsspændinger for den pågældende strømforsynings input-terminal. Prøvestationen kan forlange, at fabrikanten indleverer den særskilte strømforsyning, der kræves til lyskilderne.

(1) EFT nr. L 171 af 30. 6. 1997, s. 25.

BILAG 1

Mindsteværdier for rumlysfordelingens vinkler

Mindsteværdier for vertikalvinkler, SM1 og SM2:

>REFERENCE TIL EN GRAFIK>

Mindsteværdier for horisontalvinkler, SM1:

>REFERENCE TIL EN GRAFIK>

Mindsteværdier for horisontalvinkler, SM2:

>REFERENCE TIL EN GRAFIK>

BILAG 4

Fotometriske målinger

1. MÅLEMETODER

1.1. Ved fotometriske målinger skal forstyrrende tilbagekastninger undgås ved en passende blænding.

1.2. Såfremt måleresultaterne anfægtes, udføres målinger således, at:

1.2.1. måleafstanden er således, at loven om omvendt proportionalitet med afstandens kvadrat finder anvendelse

1.2.2. måleapparatet er således, at modtagerens vinkelåbning set fra signallysets referencecentrum ligger mellem 10' og 1°.

1.2.3. kravet til styrke for en bestemt observationsretning anses for at være opfyldt, når dette krav er opfyldt i en retning, der ikke afviger med mere end 15' fra observationsretningen.

1.3. Retningen H = 0° og V = 0° svarer til referenceaksen. (På køretøjet er den vandret og vinkelret på køretøjets vandrette midterplan og orienteret i det påbudte synsfelts retning). Den går igennem referencecentret.

2. Oversigt over lysfordeling

2.1. Sidemarkeringslygtekategori SM1

>REFERENCE TIL EN GRAFIK>

2.1.1. Minimumsværdi:

0,6 cd på andre punkter end referenceaksen, hvor den skal udgøre 4,0 cd.

2.1.2. Maksimumsværdi:

25,0 cd overalt.

2.2. Sidemarkeringslygtekategori SM2

>REFERENCE TIL EN GRAFIK>

2.2.1. Minimumsværdi:

0,6 cd overalt.

2.2.2. Maksimumsværdi:

25,0 cd overalt.

2.3. For sidemarkeringslygtekategori SM1 og SM2 kan det være tilstrækkeligt kun at afprøve fem punkter, der udvælges af kontrolmyndigheden.

2.4. Inden for det lysfordelingsfelt, der ovenfor vises som skema, skal lyset være ensartet, dvs. lysstyrkens i alle retninger i et givet felt i skemaet skal have den mindsteværdi, der er angivet som en procentdel i skemaet.

3. FOTOMETRISKE MÅLINGER AF LYGTER MED FLERE LYSKILDER

De fotometriske specifikationer afprøves

3.1. for lyskilder, der ikke kan udskiftes (glødelamper og andre):

med de lyskilder, der findes i lygten, i overensstemmelse med punkt 9.2. i dette regulativ

3.2. for udskiftelige glødelamper:

hvis der er monteret masseproduktionsglødelamper ved 13,5 V eller 28,0 V, skal lysstyrken ligge mellem maksimumsgrænsen og minimumsgrænsen ifølge dette regulativ forhøjet med den tilladte afvigelse i lysstrøm for den pågældende type glødelampe, jf. regulativ nr. 37 vedrørende masseproduktionsglødelamper; alternativt kan der anvendes en standardglødelampe i de enkelte positioner efter tur ved den referencelysstyrke, og resultaterne af de enkelte målinger lægges da sammen.

BILAG 5

Lysets farve: trikromatiske koordinater

>TABELPOSITION>

Til kontrol af disse kolorimetriske kendetegn anvendes en lyskilde med farvetemperatur 2 856 K svarende til belysningsmidlet A i henhold til Den Internationale Belysningskommission. For lygter med lyskilder, der ikke kan udskiftes (glødelamper og andre), skal de kolorimetriske kendetegn afprøves med lyskilder monteret i lygten, jf. punkt 9.2. i dette regulativ.